open-index/open-wikipedia-markdown huggingface dataset:
Biseksuaalisuuden häivyttäminen

**Biseksuaalisuuden häivyttäminen** tai **biseksuaalisuuden näkymättömäksi tekeminen** tai **biseksuaalisuuden mitätöiminen** käsittelee taipumusta jättää huomiotta, poistaa, vääristää tai uudelleenselittää biseksuaalisuuden esiintymistä. Äärimuodossa biseksuaalisuuden häivyttäminen tarkoittaa biseksuaalisuuden olemassaolon kiistämistä. Biseksuaalisuuden häivyttäminen on yksi bifobian muoto.

Sekä heteroseksuaalit että homoseksuaalit voivat pyrkiä häivyttämään biseksuaalisuutta. Yksi esimerkki biseksuaalisuuden häivyttämisestä on biseksuaalien kutsuminen homoseksuaaleiksi tai heteroseksuaaleiksi. Biseksuaalisuus on saanut kasvanutta huomiota osana HLBT-liikettä. Tutkimusten mukaan ihmisen läheisimmän sukulaisen, bonobon, edustajat ovat lähes kaikki biseksuaaleja.

Tutkijan Kenji Yoshinon mukaan yksi syy häivyttämiseen on seksuaalisen suuntautumisen vakauttaminen. Vakauttamisen hyötynä on se, että yksilön suuntautumista ei kyseenalaisteta jatkuvasti, mikä taas saattaisi aiheuttaa yksilölle ahdistusta. On olemassa yleinen käsitys, jonka mukaan biseksuaalit eivät ole vielä vain päättäneet suuntautumistaan, ja että yksilön täytyy perustavanlaatuisesti olla joko hetero- tai homoseksuaali. Toinen Yoshinon nostama syy on se, että seksuaalisuuden pitäisi kohdistua tiettyyn sukupuoleen, ja biseksuaalisuus lieventää kohteen sukupuolen merkitystä. Kolmas syy Yoshinon mukaan on yksiavioisuus eli monogamia, joka edellyttää paria.

Biseksuaalisuuden käsite on hetero- ja homoseksuaalisuuksiin verrattuna tuore. Biseksuaali tutkija Alfred Kinsey kuvasi ja mittasi biseksuaalisuutta 1950-luvulla ja kannatti näkemystä, jonka mukaan seksuaalisuus on jatkumo. Kinseyn asteikon keskipaikkeille putoavat ihmiset ovat Kinseyn mukaan enemmän tai vähemmän biseksuaalisia. Kinseyn ajatuksiin muut tutkijat reagoivat jopa kiistämällä biseksuaalisuuden olemassaolon. Muut tutkijat kävivät vastaan kolmella eri argumentilla: biseksuaalit ovat heteroseksuaaleja jotka ”vain tekevät kokeiluja”, biseksuaalit ovat ihmisiä jotka ovat pakotettuja yhdestä sukupuolesta koostuviin laitoksiin (luostarit, vankilat) ja niissä kanssakävivät seksuaalisesti vastahankaisesti ainoan saatavilla olevan sukupuolen kanssa, biseksuaalit ovat homoseksuaaleja jotka eivät halunneet homoseksuaalin leimaa ja siksi esittivät olevansa kiinnostuneita myös vastakkaisesta sukupuolesta.

## Katso myös
*Bi-curious
*Latentti homoseksuaalisuus
*Homofobia

## Lähteet
Seksuaalinen joustavuus

**Seksuaalinen joustavuus** (engl. *sexual fluidity*) tai **joustava seksuaalisuus** on selitysmalli, jonka mukaan ihmisen seksuaalisuus ei ole muuttumaton, vaan voi muuttua ihmisen elämän aikana. Joustava seksuaalisuus tarkoittaa, että henkilö voi elämänsä aikana osoittaa seksuaalista kiinnostuneisuutta useampaa sukupuolta kohtaan. Tiede ei ole päässyt yksimielisyyteen siitä kuinka joustavaa seksuaalisuus on. Yleisissä selitysmalleissa ihmisen seksuaalinen suuntautuminen on käsitetty pysyväksi ja muuttumattomaksi.

## Kuvaus
Varhaiset tutkimukset seksuaalisuudesta tehtiin miehillä. Joustava seksuaalisuus voi olla yleisempää naisten kuin miesten keskuudessa. Tämä tarkoittaisi, että joustava seksuaalisuus olisi enemmän naisten seksuaalisuuden piirre. Joustavasta seksuaalisuudesta on kirjoittanut Lisa M. Diamond teoksen *Sexual Fluidity: Understanding Women's Love and Desire*.

Ainakin joillakin seksuaalinen suuntautuminen on vaihdellut elämän aikana. Näyttelijä Gillian Andersonin mukaan hänen joustavaa seksuaalisuuttaan ei voi lokeroida.

## Joustava seksuaalisuus ja eheytysterapiat
Seksuaalisen joustavuuden mahdollisuus on kasvattanut kiinnostusta uudelleen eheytysterapioita kohtaan. Jos seksuaalisuus on joustavaa, eheytysterapioita kehittävät ja tarjoavat uskovat kykenevänsä muuttamaan ihmisen seksuaalisen suuntautumisen. Kiinnostusta eheytysterapioita kohtaan ajaa ajatus siitä että samaan sukupuoleen kohdistuva kiinnostus on moraalitonta.

## Katso myös
*Biseksuaalisuus
*Latentti homoseksuaalisuus
*Bi-curious
*Biseksuaalisuuden häivyttäminen
*Panseksuaalisuus

## Lähteet

## Kirjallisuutta
*Diamond, Lisa M. *Sexual Fluidity: Understanding Women's Love and Desire*

## Aiheesta muualla
*Terve.fi: Mitä tarkoittaa joustava seksuaalisuus?
*YouTube: Cornell University: Lisa Diamond on sexual fluidity of men and women 
*BBC: The invention of 'heterosexuality'
Shafi Goldwasser

**Shafrira Goldwasser** (s. 1959 New York, New York) on israelilais-yhdysvaltalainen tietojenkäsittelytieteilijä. Hän on tutkinut urallaan erityisesti kryptografiaa.

## Elämä
Goldwasser syntyin israelilaisille vanhemmille New Yorkissa vuonna 1959. Hän kävi koulun Israelissa, mutta palasi Yhdysvaltoihin suorittamaan yliopisto-opintoja. Goldwasser opiskeli matematiikkaa Carnegie Mellon -yliopistossa, jossa hän kiinnostui ohjelmoinnista. Hän hakeutui opiskelemaan tietojenkäsittelytiedettä Kalifornian yliopistoon. Siellä hän tutstui Silvio Micaliin, jonka kanssa hän kehitti Goldwasser-Micali-kryptosysteemin ja jonka kanssa hänet myöhemmin palkittiin Turing-palkinnolla.

Valmistuttuaan Berkeleystä vuonna 1984, hän siirtyi postdoc-opiskelijaksi Massachusetts Institute of Technologyyn. Jatko-opintojensa jälkeen hän jatkoi MIT:ssä työntekijänä ja hänestä tuli MIT:n professori vuonna 1997. Vuodesta 1992 eteenpäin hän on toiminut myös Israelissa sijaitsevan Weizmann-instituutin tietojenkäsittelytieteen ja sovelletun matematiikan professorina.

## Palkinnot
Goldwasserille on myönnetty Gödel-palkinto kahdesti. Ensimmäisen kerran hän sai sen vuonna 1993 yhdessä Silvio Micalin ja Charles Rackoffin kanssa kirjoittamansa tutkimuksen perusteella. Toisen kerran palkinto myönnettiin hänelle vuonna 2001, jolloin hän sai sen yhdessä Uriel Feigen, Laszlo Lovászin, Shmuel Safran ja Mario Szegedy kanssa julkaisemansa tutkimuksen perusteella.

Goldwasserille myönnettiin Turing-palkinto vuonna 2012 ja Grace Murray Hopper -palkinnon vuonna 1996.

## Lähteet
Lamaštu

**Lamaštu** tai **Lamashtu**, sumeriksi **Dimme**, on Mesopotamian mytologiassa kauhistuttavin naispuolisista demoneista, taivaan jumala Anun (An) tytär. Lamaštu tappoi lapsia, joi ihmisten verta ja söi heidän lihaansa. Lamaštulla oli seitsemän nimeä, ja manauksissa häntä kutsuttiin seitsemäksi noidaksi. Lamaštu piinasi ihmisiä monin tavoin, häiritsi unta ja sai aikaan painajaisia, tuhosi kasvit, pilasi joet ja purot, kahlitsi miehet, aiheutti keskenmenoja ja toi taudit.

Lamaštu kuvattiin usein amuleteissa leijonan- tai linnunpäisenä naishahmona. Hänellä on kummassakin kädessään kaksipäinen käärme, ja hän imetti toisella rinnallaan koiraa, toisella sikaa. Juutalaisessa mytologiassa vastaavanlainen hahmo on Lilith.

## Lähteet
* Lurker, Manfred : A Dictionary of Gods and Goddesses, Devils and Demons. Routledge & Kegan Paul, 1987. 

### Viitteet
Brianna Decker

**Brianna Decker** (s. 13. toukokuuta 1991 Dousman, Wisconsin) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kulta- ja yhden hopeamitalin sekä MM-kilpailuissa kuusi kultaa ja kaksi hopeaa. Seuratasolla hän edustaa NWHL-seura Boston Pridea.

Decker on Yhdysvaltain maajoukkueessa voittanut olympiakultaa Pyeongchangissa 2018 sekä olympiahopeaa Sotšissa 2014. Hän on voittanut maailmanmestaruuden vuosina 2011, 2013, 2015, 2016, 2017 ja 2019 sekä saavuttanut MM-hopeaa vuonna 2012. MM-kilpailuissa 2017 hänet valittiin kisojen arvokkaimmaksi pelaajaksi ja parhaaksi hyökkääjäksi. MM-kilpailuissa 2013 ja 2015 hänet nimettiin kisojen tähdistökentälliseen. Hän oli joukkueen varakapteeni MM-kilpailuissa 2015 ja olympialaisissa 2018.

Decker on edustanut Wisconsinin yliopistoa vuosina 2009–2013, Boston Bladesiä 2014–2015 sekä Boston Pridea vuodesta 2015. Hänet valittiin NWHL:n arvokkaimmaksi pelaajaksi 2016 ja 2017.

Kesäkuussa 2025 Decker valittiin Hockey Hall of Famen jäseneksi.

## Lähteet
Kate Bosse-Griffiths

**Käte Bosse-Griffiths** (16. kesäkuuta 1910 Wittenberg, Saksan keisarikunta – 4. huhtikuuta 1998 Swansea, Wales) oli saksalaissyntyinen egyptologi, joka ryhtyi muutettuaan Walesiin kymrinkieliseksi kirjailijaksi.

## Lähteet

## Aiheesta muualla
*
Emily Pfalzer

**Emily Pfalzer** (s. 14. kesäkuuta 1993 Getzville, New York) on yhdysvaltalainen jääkiekkoilija, joka pelaa puolustajana. Hän on voittanut olympialaisissa yhden kultamitalin sekä MM-kilpailuissa neljä kultaa. Seuratasolla hän edustaa NWHL-seura Buffalo Beautsia.

Pfalzer on Yhdysvaltain maajoukkueessa voittanut olympiakultaa Pyeongchangissa 2018. Hän on voittanut maailmanmestaruuden vuosina 2015, 2016, 2017 ja 2019. Alle 18-vuotiaiden MM-kilpailuissa hän voitti kultaa vuonna 2011 ja hopeaa vuonna 2010.

Pfalzer on edustanut Boston Collegea vuosina 2011–2015 sekä Buffalo Beautsia vuodesta 2015.

## Lähteet
Lee Stecklein

**Lee Stecklein** (s. 23. huhtikuuta 1994 Saint Paul, Minnesota) on yhdysvaltalainen jääkiekkoilija, joka pelaa puolustajana. Hän on voittanut olympialaisissa kaksi kultamitalia ja kaksi hopeamitalia sekä MM-kilpailuissa viisi kultaa ja yhden hopean. Seuratasolla hän on edustanut Minnesotan yliopistoa vuosina 2012–2013 ja 2014–2017 sekä NWHL-seura Minnesota Whitecapsia kaudella 2018–2019.

Stecklein on Yhdysvaltain maajoukkueessa voittanut olympiakultaa Pyeongchangissa 2018 ja 
Milano–Cortinassa 2026 sekä olympiahopeaa Sotšissa 2014 ja Pekingissä 2022. Pyeongchangin turnauksessa hän pelasi joukkueestaan eniten, keskimäärin 22.17 minuuttia yhdessä ottelussa. Hän on voittanut maailmanmestaruuden vuosina 2013, 2015, 2016, 2017 ja 2019. Vuoden 2021 MM-kilpailuissa hän saavutti hopeaa ja hänet valittiin turnauksen parhaaksi puolustajaksi.

## Lähteet
Vera Jocić

**Vera Jocić**, makedoniaksi Вера Јоциќ, serbiaksi Вера Јоцић, (21. elokuuta 1923 Sindjelić – 22. toukokuuta 1944 Sasa) oli jugoslavialainen partisaani ja hänet nimitettiin postuumisti Jugoslavian kansan sankariksi. Hän on inspiroinut makedonialaista runoilijaa Aco Šopovia, joka teki Jocićista kertovan laulun ”Silmät”. 

Jocićin vanhemmat olivat muuttaneet Makedoniaan Serbiasta. Toisen maailmansodan aikana Bulgaria miehitti Makedonian. Jocic liittyi tämän jälkeen Makedonian partisaaneihin. Sasan kylässä käydyssä kahakassa hän haavoittui ja kuoli vammoihinsa. 

## Viitteet

## Lisää aiheesta
* http://www.acosopov.com/hall/biography?lang=en
Tranquility Base Hotel & Casino

**Tranquility Base Hotel & Casino** on brittiläisen rockyhtye Arctic Monkeysin kuudes studioalbumi, joka julkaistiin Domino Recordsin kautta 11. toukokuuta 2018. Se on yhtyeen ensimmäinen julkaisu sitten vuoden 2013 albumin *[[AM (albumi)|AM]]*.

Albumin nimi, kansikuva, julkaisupäivämäärä ja kappaleet julkistettiin 5. huhtikuuta 2018. Albumin on tuottanut Arctic Monkeysin pitkäaikainen tuottaja James Ford ja yhtyeen laulaja Alex Turner.

Kappaleen ”Four Out of Five” musiikkivideo julkaistiin videopalvelu YouTubessa 13. toukokuuta 2018.

## Vastaanotto

*Tranquility Base Hotel & Casino* sai kriitikoilta pääosin positiivisen vastaanoton, mutta se jakoi yhtyeen fanien mielipiteitä paljon.

## Kappaleet
Kaikki kappaleet säv. ja san. Alex Turner.

## Kokoonpano ja henkilöstö
### Yhtye
* Alex Turner – laulu, kitara
* Jamie Cook – kitara
* Nick O’Malley – basso, taustalaulu
* Matt Helders  – rummut, lyömäsoittimet, taustalaulu, kosketinsoittimet

### Tuotanto
* Tuotanto: James Ford, Alex Turner
* Miksaus: James Ford
* Tekniikka: James Ford, Alex Turner, Jimmy Robertson, Nico Quéré, Anthony Cazade,Jonathan Ratovoarisoa, Michael Harris, Loren Humphrey
* Kansikuva: Alex Turner, Matthew Cooper
* Valokuvaus ja promokuvat: Zackery Michael, Ben Chappell

## Listasijoitukset

## Lähteet
Dorothy Nimmo

**Dorothy Nimmo** (1932 Manchester – toukokuu 2001 Yorkshire) oli brittiläinen runoilija. Hän julkaisi kuusi runoteosta ja tämän lisäksi kolme pamflettia sekä eräitä novelleja. Hänelle myönnettiin vuonna 1996 Cholmondeley-palkinto.

Nimmo opiskeli Yorkin ja Cambridgen yliopistoissa. Hän toimi Lontoossa näyttelijänä ja asui 1960-luvulla Genevessä, mutta palasi Englantiin vuonna 1970 ja asettui Peterboroughiin. Hän kasvatti neljä lasta. Vuonna 1980 hän erosi puolisostaan ja muutti Lancasteriin, jossa hän liittyi ensimmäiselle luovan kirjoittamisen kurssilleen. Vuonna 1989 hän sai *Master of Arts* -oppiarvon Lancasterin yliopistosta. Hän vietti vielä yhdeksän kuukautta ulkomailla, tällä kertaa Pennsylvaniassa eräässä kveekarien keskuksessa; palattuaan kotimaahansa hän asui Gloucesterissa ja toimi muun muassa kasvisravintolan kokkina. 

## Lähteet
Kendall Coyne Schofield

**Kendall Coyne Schofield** (o.s. **Coyne**, s. 25. toukokuuta 1992 Oak Lawn, Illinois) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa kaksi kultaa ja yhden hopeamitalin sekä MM-kilpailuissa kuusi kultaa ja kaksi hopeaa. Seuratasolla hän edustaa Minnesota Whitecapsiä.

Coyne on Yhdysvaltain maajoukkueessa voittanut olympiakultaa Pyeongchangissa 2018 ja Milano–Cortinassa 2026 sekä olympiahopeaa Sotšissa 2014. Hän on voittanut maailmanmestaruuden vuosina 2011, 2013, 2015, 2016, 2017 ja 2019 sekä saavuttanut MM-hopeaa vuosina 2012 ja 2021. MM-kisoissa 2019 hänet nimettiin parhaaksi hyökkääjäksi ja tähdistökentällisen jäseneksi.

Coyne on edustanut Northeastern Universityä vuosina 2011–2013 ja 2014–2016 sekä Minnesota Whitecapsiä vuodesta 2016.

## Lähteet
Alyson Noël

**Alyson Noël** (s. 3. joulukuuta 1965 Laguna Beach, Kalifornia) on yhdysvaltalainen kirjailija. Hänen keskeinen tuotantonsa on fantasiaromaaneita ja -romaanisarjoja.

## Bibliografia
### [[Kuolemattomat (kirjasarja)|Kuolemattomat -kirjasarja]]
* *Evermore* (2009), suom. Punaiset tulppaanit
* *Blue Moon* (2009), suom. Sininen kuu
* *Shadowland* (2009), suom. Varjojen maa
* *Dark Flame* (2010), suom. Musta liekki
* *Night Star* (2010), suom. Kirkas tähti
* *Everlasting* (2011), suom. Elämän värit

### The Riley Bloom -sarja
* *Radiance* (2010)
* *Shimmer* (2011)
* *Dreamland* (2011)
* *Whisper* (2012)

### The Soul Seekers -sarja
* *Fated* (2012)
* *Echo* (2012)
* *Mystic* (2013)
* *Horizon* (2013)

### The Beautiful Idols -sarja
* *Unrivaled* (2016), suom. Kilpailijat (2016),  (kust. Harper Collins Nordic)
* *Blacklist* (2017), suom. Musta lista (2017),  (kust. Harper Collins Nordic)

### Erilliset romaanit
* *Faking 19* (2005)
* *Art Geeks and Prom Queens* (2005)
* *Laguna Cove* (2006)
* *Fly Me to the Moon* (2006)
* *Kiss & Blog* (2007)
* *Saving Zoë* (2007)
* *Cruel Summer* (2008)
* *Forever Summer* (2011) – Yhteisnide teoksista Cruel Summer and Laguna Cove.
* *Keeping Secrets* (2012) – Yhteisnide teoksista Faking 19 and Saving Zoe.
* *Five Days of Famous* (2016)

## Lähteet
Kali Flanagan

**Kali Flanagan** (s. 19. syyskuuta 1995 Winchester, Massachusetts) on yhdysvaltalainen jääkiekkoilija, joka pelaa puolustajana. Hän on voittanut Yhdysvaltain maajoukkueen pelaajana olympiakultaa Pyeongchangissa 2018 sekä MM-kultaa kotikisoissaan 2017. Seuratasolla hän on edustanut Boston Collegen joukkuetta vuodesta 2014.

## Lähteet
Musa Baluku

**Musa Baluku** on ugandalais-kinšasankongolaisen aseistautuneen ryhmän Liittoutuneiden kansanvaltaisten voimien (ADF) johtaja. Hänen arvonimensä on šeikki. Ryhmä vastustaa Ugandan presidentti Yoweri Musevenin politiikkaa tekemällä hyökkäyksiä, joissa se surmaa ihmisiä.

## Elämä
Vuonna 2009 Baluku toimi imaamina Kansanvaltaisten voimien Naduin leirin moskeijassa ja sekä ryhmän varajohtajana.

Vuonna 2013 Baluku toimi ryhmän poliittisena ylikomissaarina ja päätuomarina. Huhtikuussa 2014 Balukusta tuli Benin koillispuolella toimivan ADF:n ryhmän johtaja. YK:n mukaan Kansanvaltaiset voimat hajautui toukokuussa 2014 kahteen ryhmään sen jälkeen, kun Kongon armeija teki ratsian heidän asuinalueilleen. Toista ryhmää johti ryhmän perustaja ja johtaja Jamil Mukulu ja toista Baluku.

Vuonna 2015 Baluku toimi varajohtajana. Baluku siirtyi johtajaksi kesäkuussa 2015, kun ryhmän aiempi johtaja Mukulu oli pidätetty Tansaniassa. Ryhmän varajohtajaksi tuli Hood Lukwago.

28. joulukuuta 2017 Ugandan armeijan Kansanvaltaisten voimien vastaisista toimista vastaava tiedottaja sanoi, että armeijan saamien epävarmojen tietojen mukaan Baluku on haavoittunut hyökkäyksessä, jonka armeija teki 22. joulukuuta ryhmän asuinalueille metsikössä Kongon puolella.

### Perhe
Daily Monitor -lehden mukaan Baluku on naimisissa Mukulun tytärpuoli Stellan kanssa.

## Lähteet
Kerstin Palm

**Kerstin Ullasdotter Palm** (s. 5. helmikuuta 1946 Malmö) on ruotsalainen miekkailija. Hän saavutti menestystä florettimiekkailussa. Palm oli ensimmäinen naisurheilija, joka osallistui seitsemiin olympialaisiin. Hänen ennätyksensä useimmissa olympialaisissa kilpailleena naisurheilijana rikottiin vuonna 2012. Ensimmäisen kerran hän osallistui Tokion olympialaisiin 1964. Viimeisiksi olympialaisiksi jäi Soulin olympialaiset 1988. Hänen paras sijoituksensa oli yksilökilpailun viides sija Meksikon olympialaissa. Hän voitti urallaan 44 Ruotsin mestaruutta, joista 23 aikuisten yksilökilpailuissa.

## Lähteet
Moniza Alvi

**Moniza Alvi** (s. 1954 Lahore, Pakistan) on brittiläinen runoilija.

Alvi syntyi Pakistanissa, mutta muutti Britanniaan muutaman kuukauden ikäisenä ja varttui Hertfordshiressä. Hän opiskeli Yorkin ja Lontoon yliopistoissa. Alvi on väitellyt tohtoriksi East Anglian yliopistosta Stevie Smithin runoudesta.

Vuonna 1991 Alvi ja Peter Daniels voitettivat yhdessä Poetry Business Prizen ja julkaisivat *Peacock Luggage* -runokokoelman. Sittemmin Alvi on jatkanut omien runoteostensa julkaisemista. Hänen saamiensa tunnustusten joukossa on Cholmondeley-palkinto vuodelta 2002.

Alvi asuu Norfolkissa ja on toiminut myös opetustehtävissä. Hänet valittiin vuonna 2023 Royal Society of Literaturen jäseneksi.

## Runokirjat
* *The Country at My Shoulder* (1993)
* *A Bowl of Warm Air* (1996)
* *Carrying My Wife* (2000)
* *Souls* (2002)
* *How the Stone Found its Voice* (2005)
* *Europa* (2008)
* *Homesick for the Earth* (2011)
* *At the Time of Partition* (2013)
* *Blackbird, Bye Bye* (2018)

## Lähteet
Metyylidopa

**Metyylidopa** eli **alfametyylidopa** on vanha, muun muassa Suomessa käytöstä poistettu verenpainelääke, jota on käytetty esimerkiksi diureettien ohella vaikean tai raskauden aikaisen kohonneen verenpaineen hoitoon.

Metyylidopa saa aikaan verenpainetta alentavan vaikutuksen muuntumalla kehossa α-metyylinorepinefriiniksi, joka on metyylidopan varsinaisen vaikutuksen aikaansaava aineenvaihdunnan tuote eli metaboliitti. Tämä metaboliitti estää noradrenaliinin sitoutumista α-adrenergisiin reseptoreihin, jolloin noradrenaliini ei saa aikaan muun muassa verisuonia supistavaa ja syketiheyttä lisäävää, ja siten verenpainetta kohottavaa vaikutustaan.

Lisäksi metyylidopa vähentää verenpainetta kohottavien adrenaliinin ja noradrenaliinin tuotantoa salpaamalla näitä tuottavaa dopadekarboksilaasia. Tämä metyylidopan verenpainetta alentava vaikutustapa on kuitenkin lähes merkityksetön suhteessa sen yllä kuvattuun sitoutumista etävään vaikutustapaan.

Metyylidopa myös vähentää serotoniinin ja dopamiinin takaisinkiertoa hermojen synapseissa. Lääke vähentää veren virtauksen vastusta pienissä valtimoissa, ja paine laskee etenkin pystyasennossa. Aineen imeytymisessä elimistöön suolistossa on vaihtelevaa, usein 25 prosentin luokkaa. 

Sivuvaikutuksena metyylidopalla on pystyasennossa ilmenevä huimaus pään verenkierron heiketessä, ei kuitenkaan kovin vakavana. Lisäksi voi ilmetä väsymystä ja masennusta sekä ekstrapyramidaalioireita, suun kuivumisen tunnetta sekä turvotuksia. Vakavampaa on mahdollinen sydämen vajaatoiminnan vaikeutuminen suolan ja nesteen jäämien kasvun vuoksi. Toisinaan lääkkeen käytön yhteydessä on tavattu myös hemolyyttistä anemiaa ja maksakirroosia. Lääkkeen äkillinen lopettaminen voi johtaa voimakkaaseen verenpaineen nousuun.

Tunnettuja metyylidopan kauppanimiä olivat Aldomet, Dopamet ja Sembrina.    

## Katso myös
*Levodopa
*Alfametyylidopamiini

## Lähteet
Markku Puntila

**Markku Antero Puntila** (s. 21. tammikuuta 1937) on suomalainen valtiotieteen tohtori, joka toimi Suomen Pankin tutkijana, osastopäällikkönä, johtajana ja johtokunnan jäsenenä.  

Markku Puntilan isä oli L. A. Puntila. Hän tuli ylioppilaaksi 1955, valmistui valtiotieteen kandidaatiksi 1960 ja väitteli valtiotieteen tohtoriksi Helsingin yliopistossa 1970. Puntila toimi Suomen Pankissa ylimääräisenä tutkijana 1960–1969, tutkijana 1969–1970, osastopäällikkönä 1970–1971, johtajana 1972–1990 ja johtokunnan jäsenenä 1990–1991, oltuaan johtokunnan vs. jäsen jo vuonna 1983.  Ns. vahvan markan politiikan kannattajana tunnettu Puntila erosi Suomen Pankista syksyllä 1991. Suomen Pankissa hän ehti työskennellä 31 vuotta.

## Lähteet
Amanda Pelkey

**Amanda Pelkey** (s. 29. toukokuuta 1993 Montpelier, Vermont) on yhdysvaltalainen jääkiekkoilija, joka pelaa hyökkääjänä. Hän on voittanut yhden olympiakullan sekä kaksi maailmanmestaruutta. Seuratasolla hän edustaa NWHL-seura Boston Pridea.

Pelkey on Yhdysvaltain maajoukkueessa voittanut olympiakultaa Pyeongchangissa 2018 sekä maailmanmestaruuden vuosina 2016 ja 2017. Alle 18-vuotiaiden MM-kilpailuissa hän voitti kultaa vuosina 2009 ja 2011 sekä hopeaa vuonna 2010.

Pelkey on edustanut Vermontin yliopistoa vuosina 2011–2015 sekä Boston Pridea vuodesta 2015.

## Lähteet
Ampumahiihdon Suomen-mestaruuskilpailut 2015

**Vuoden 2015 [[Ampumahiihdon Suomen-mestaruuskilpailut|ampumahiihdon Suomen-mestaruuskilpailut]]** järjestettiin Raahen Hiihtomajalla 27.–29.3.2015. Kilpailujen järjestävä seura oli Saloisten Reipas. Suomen-mestaruuksista kilpailtiin viesteissä, pikakilpailuissa ja yhteislähdöissä. Samalla kilpailtiin nuorten sarjojen SM-mitaleista.

## Miehet
### 3x7,5 km viesti
**Päivämäärä**: 27. maaliskuuta

### 10 km pikakilpailu
**Päivämäärä**: 28. maaliskuuta

### 15 km yhteislähtö
**Päivämäärä**: 29. maaliskuuta

## Naiset
### 3x6,0 km viesti
**Päivämäärä**: 27. maaliskuuta

### 7,5 km pikakilpailu
**Päivämäärä**: 28. maaliskuuta

### 10 km yhteislähtö
**Päivämäärä**: 29. maaliskuuta

## Mitalitaulukko

## Lähteet
* Kilpailunjärjestäjän sivusto (Arkistokopio 3.4.2016) 

### Viitteet
Haley Skarupa

**Haley Skarupa** (s. 3. tammikuuta 1994 Washington) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kultamitalin sekä MM-kilpailuissa kolme kultaa. Seuratasolla hän edustaa NWHL-seura Boston Pridea.

Skarupa on Yhdysvaltain maajoukkueessa voittanut olympiakultaa Pyeongchangissa 2018 sekä maailmanmestaruuden vuosina 2015, 2016 ja 2017. Alle 18-vuotiaiden MM-kilpailuissa hän voitti kultaa vuonna 2011 sekä hopeaa vuosina 2010 ja 2012.

Skarupa edusti Boston Collegen joukkuetta vuosina 2012–2016. Kaudella 2016–2017 hän pelasi Connecticut Whalessä, josta hän siirtyi seuraavaksi kaudeksi Boston Prideen.

## Lähteet
Charlene de Carvalho-Heineken

**Charlene Lucille de Carvalho-Heineken** (s. , Amsterdam, Alankomaat) on hollantilainen, Lontoossa asuva perijätär, yritysjohtaja ja miljardööri. 

Hän omistaa 23 prosentin osuuden panimojätti Heineken Internationalista ja on toiminut yhtymän hallintoneuvoston jäsenenä vuodesta 1988. Hän peri omistuksen pitkään yhtymän toimitusjohtajana toimineelta isältään Freddy Heinekenilta vuonna 2002.

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 86. rikkaimmaksi ihmiseksi ja 10. rikkaimmaksi naiseksi. Tuolloin hänen tai hänen perheensä varallisuudeksi arvioitiin oli 15,8 miljardia dollaria.

Charlene de Carvalho-Heineken koulutukseltaan Leidenin yliopistosta valmistunut oikeustieteen tohtori. Hän on naimisissa juristi, lapsinäyttelijä ja olympiahiihtäjä Michel de Carvalhon kanssa; Michel on Charlenen ohella panimoyhtymän hallituksen jäsen ja toimeenpaneva johtaja. Viiden lapsen äiti. Lapsista Alexander Alfred Charles de Carvalho (s.1984) työskenteli myös panimoalan johtajana ja toimi panimoyhtymän hallituksessa.

## Lähteet

## Aiheesta muualla
*Patricia Sellers (3.12.2014) Heineken's Charlene de Carvalho: A self-made heiress  (fortune.com)
*Danielle Rossingh (26.2.2003) Heineken heiress remains a mystery  (bbc.co.uk)
Hannah Brandt

**Hannah Brandt** (s. 27. marraskuuta 1993 Maplewood, Minnesota) on yhdysvaltalainen jääkiekkoilija, joka pelaa hyökkääjänä. Hän on voittanut olympialaisissa yhden kultamitalin sekä MM-kilpailuissa kolme kultaa ja yhden hopean. Seuratasolla hän edustaa Minnesota Whitecapsiä.

Brandt voitti Yhdysvaltain maajoukkueessa olympiakultaa Pyeongchangissa 2018. Hän on voittanut maailmanmestaruuden vuosina 2015, 2017 ja 2019 sekä saavuttanut MM-hopeaa vuonna 2012. Hänet nimettiin myös vuosien 2020 ja 2021 MM-kilpailuihin mutta ensin mainitut peruttiin koronaviruspandemian vuoksi ja jälkimmäisetkin siirrettiin samasta syystä myöhempään ajankohtaan, jolloin Brandt oli loukkaantumisen vuoksi poissa kisoista. Alle 18-vuotiaiden MM-kilpailuissa hän voitti kultaa vuonna 2011.

Brandt on edustanut Minnesotan yliopistoa vuosina 2012–2016 sekä Minnesota Whitecapsiä vuodesta 2016.

Hannah Brandtin Etelä-Koreasta perheeseen adoptoitu sisko Marissa Brandt edusti Pyeongchangin olympialaisissa Koreoiden yhteistä jääkiekkojoukkuetta.

## Lähteet
Ellen Church

**Ellen Church** (22. syyskuuta 1904 Cresco, Iowa, Yhdysvallat – 22. elokuuta 1965) oli yhdysvaltalainen sairaanhoitaja ja lentäjä ja maailman ensimmäinen lentoemäntä.

## Elämä
Church syntyi Crescon kaupungissa Iowassa 22. syyskuuta 1904. Nuorena hän oli katsomassa lentonäytöstä ja päätti, että opettelisi lentämään. Cresco High Schoolista valmistuttuaan hän opiskeli sairaanhoitajaksi ja työskenteli sairaalassa San Fransiscossa. Samalla hän otti lentotunteja. Church tiedusteli Boeing Air Transportin (BAT) Steve Stimpsonilta, palkkaisiko tämä hänet lentäjäksi, mutta sai kielteisen vastauksen. Sen sijaan Stimpson suostui Churchin ajatukseen palkata sairaanhoitajia, jotka voisivat rauhoittaa lentopelkoisia ja auttaa matkapahoinvoinnista kärsiviä. Stimpson arveli lentoemäntien tuovan yhtiölle paljon julkisuutta, ja sai suostuteltua esimiehensä palkkaamaan Churchin päälentoemännäksi. Hänen lisäkseen palkattiin seitsemän muuta sairaanhoitajaa kolmen kuukauden koeajalle.

”Taivastyttöjen”, kuten BAT heitä nimitti, oli oltava sairaanhoitajia, alle 25-vuotiaita, naimattomia, korkeintaan 163-senttisiä ja alle 52-kiloisia. Rajoitukset johtuivat käytännön syistä, sillä pidemmät lentoemännät eivät olisi mahtuneet lentokoneiden mataliin matkustamoihin ja kapeille käytäville, ja koska koneiden kapasiteetti oli rajallinen, emäntien tuli olla mahdollisimman kevyitä. Matkustajien hoitamisen, rauhoittelun ja palvelemisen lisäksi lentoemäntien työnkuvaan kuului matkatavaroiden lastaaminen, penkkien löystyneiden kiinnitysten kiristäminen, tankkaamisessa avustaminen ja koneen työntäminen lentäjien apuna hangaariin. Palkka oli kuitenkin hyvä, 125 dollaria kuukaudessa.

Churchista tuli ensimmäinen lentoemäntä 15. toukokuuta 1930, kun hän lensi Boeing 80A -koneessa Oaklandista Chicagoon. Lento kesti 20 tuntia, välilaskuja tehtiin 13 ja kyydissä oli 14 matkustajaa. Churchin ura lentoemäntänä loppui kuitenkin jo 18 kuukauden jälkeen hänen loukkaannuttuaan auto-onnettomuudessa. Hänen johtamansa lentoemäntäkokeilu oli siitä huolimatta menestys, ja myös muut lentoyhtiöt alkoivat pian palkata lentoemäntiä.

Lentoemännän uransa jälkeen Church suoritti Minnesotan yliopistossa sairaanhoitajan korkeakoulututkinnon. Toisen maailmansodan sytyttyä Church liittyi armeijan lääkintäjoukkoihin lentäjäksi. Hän evakuoi haavoittuneita sotilaita Italiasta ja Afrikasta ja koulutti vuonna 1944 lääkintähenkilöstöä Normandian maihinnousua varten.

Sodan jälkeen Church muutti Terre Hauteen Indianaan, jonka Union Hospitalin päähoitaja hänestä tuli. Hän meni vuonna 1964 naimisiin Terre Hauten First National Bankin johtaja Leonard Briggs Marshalin kanssa. Church kuoli 22. elokuuta 1965 ratsastusonnettomuudessa.

## Tunnustukset
Ansioistaan sotilaslentäjänä Church sai Air Medalin, Euroopan–Afrikan–Lähi-idän taistelumitalin seitsemällä pronssisella palvelustähdellä, Amerikan taistelumitalin ja Voitonmitalin. Crescon lentoasema on nimetty hänen mukaansa Ellen Churchin lentoasemaksi.

## Lähteet

## Aiheesta muualla
Tetjana Perebyinis

**Tetjana Perebyinis** (s. 15. joulukuuta 1982 Harkova) on ukrainalainen tennispelaaja. Hän on sijoittunut parhaimmillaan kaksinpelissä WTA-listan sijalle 55 ja nelinpelissä sijalle 35. Nelinpelissä hän on saavuttanut kuusi WTA-turnausvoittoa.

Vuonna 2000 Perebyinis voitti Wimbledonin tyttöjen nelinpelin ja eteni kaksinpelin loppuotteluun. Perebyinis pelasi Wimbledonin sekanelinpelin loppuottelussa vuonna 2005 Paul Hanleyn kanssa. He hävisivät siellä Mary Piercelle ja Mahesh Bhupathille.

Perebyinis on osallistunut kahdesti olympialaisiin: Ateenassa 2004 hän eteni kaksinpelissä toiselle kierrokselle ja nelinpelissä tuli tappio avauskierroksella. Pekingissä 2008 hän hävisi sekä kaksin- että nelinpelissä avauskierroksella.

## Lähteet

## Aiheesta muualla
*
*
Martti Putkiranta

**Martti Viljami Putkiranta** (s. 6. helmikuuta 1932 Ähtäri) on eläkkeellä oleva suomalainen eversti, joka vaikutti myös järjestöjohtajana.  

Martti Putkiranta syntyi maanviljelijä Kaarle Vihtori ja emäntä Aili Vilhelmiina Putkirannan perheeseen. Hänen puolisonsa vuodesta 1956 on lehtori Maija Martta Himanen. Heillä on kolme poikaa. Putkiranta tuli ylioppilaaksi 1951 ja suoritti Kadettikoulun 1954 ja sotakorkeakoulun 1965. Hän oli Puolustusvoimien eri tehtävissä 1954–1974. Puolustusvoimien ATK-laitoksen johtaja Putkiranta oli 1975–1979 ja Sotakorkeakoulun sotatekniikan koulutuksen johtaja 1979–1983. Suomen Väestönsuojelujärjestön pääsihteerinä Putkiranta toimi 1983–1992, Upseeriliiton puheenjohtaja hän oli 1980–1983 ja Akavan varapuheenjohtaja 1982–1983. Putkiranta on yksi teoksen *Kriisiturvallisuuden käsikirja –  uhkakuvat, asejärjestelmät ja suojautuminen* (1994) kirjoittajista.

Putkiranta ylennettiin luutnantiksi 1955, yliluutnantiksi 1958, kapteeniksi 1961, majuriksi 1968, everstiluutnantiksi 1972 ja everstiksi 1978.

## Lähteet
Jorma Rantanen (professori)

**Jorma Harri Rantanen** (s. 13. lokakuuta 1938 Ruskeala) on suomalainen lääkäri, joka oli Työterveyslaitoksen pitkäaikainen pääjohtaja.  

Jorma Rantasen ottovanhemmat olivat liikkeenharjoittaja Urho Rantanen ja Elli Mark. Hänen puolisonsa 1967–1986 oli Kyllikki Tahvanainen. Rantanen tuli ylioppilaaksi 1961 ja valmistui lääketieteen lisensiaatiksi 1967. Lääketieteen ja kirurgian tohtoriksi hän väitteli Turun yliopistossa 1973. Rantanen toimi Turun yliopistossa assistenttina 1964–1966 ja 1968–1970. Yliopiston dosentiksi hänet nimitettiin 1975. Valmet-yhtiön palveluksessa Rantanen oli lääkärinä 1968–1969, Suomen Akatemian rahoittama tutkija hän oli 1971–1973. Työterveyslaitoksessa Rantanen oli apulaisosastonjohtaja 1974, laitoksen pääjohtaja ja professori hänestä tuli 1974. Rantanen jäi tehtävästä eläkkeelle marraskuussa 2003. Häntä seurasi pääjohtajana Harri Vainio. 

Vuonna 2003 Rantanen valittiin kansainvälisen työterveysjärjestön johtoon. Kotimaassa hänet valittiin Vuoden Eliakseksi 2006. Turun yliopiston Vuoden Alumni -tunnustuksen Rantanen sai 2008.

## Lähteet
Alex Cavallini

**Alex Cavallini** (o.s. **Rigsby**, s. 3. tammikuuta 1992 Delafield, Wisconsin) on yhdysvaltalainen jääkiekkoilija, pelipaikaltaan maalivahti. Hän on voittanut olympialaisissa yhden kultamitalin sekä MM-kilpailuissa viisi kultaa. Seuratasolla hän on viimeksi edustanut CWHL-seura Calgary Infernoa.

Cavallini voitti Yhdysvaltain maajoukkueessa olympiakultaa Pyeongchangissa 2018 mutta ei päässyt turnauksessa pelaamaan. Hän on voittanut maailmanmestaruuden vuosina 2013, 2015, 2016, 2017 ja 2019 sekä saavuttanut MM-hopeaa vuonna 2021. Alle 18-vuotiaiden MM-kilpailuissa hän voitti kultaa vuonna 2009 ja hopeaa vuonna 2010, ja molemmilla kerroilla hänet valittiin turnauksen parhaaksi maalivahdiksi.

Cavallini on seuratasolla edustanut Wisconsinin yliopistoa vuosina 2010–2014, Minnesota Whitecapsiä vuosina 2014–2017 ja Calgary Infernoa kaudella 2018–2019.

Alex Cavallinin appi on lähes 600 NHL:n runkosarjaottelua pelannut Gino Cavallini.

## Lähteet
Nicole Hensley

**Nicole Hensley** (s. 23. kesäkuuta 1994 Littleton, Colorado) on yhdysvaltalainen jääkiekkoilija, pelipaikaltaan maalivahti. Hän on voittanut olympialaisissa yhden kultamitalin sekä MM-kilpailuissa kaksi kultaa ja yhden hopean.

Hensley voitti Yhdysvaltain maajoukkueessa olympiakultaa Pyeongchangissa 2018. Hän pelasi alkulohko-ottelun Venäläisten olympiaurheilijoiden joukkuetta vastaan eikä päästänyt maaliakaan. Hän on voittanut maailmanmestaruuden vuosina 2016 ja 2017 sekä saavuttanut MM-hopeaa vuonna 2021.

Hensley pelasi Lindenwood Universityn joukkueessa vuosina 2012–2016.

## Lähteet
Baskimaan konflikti

**Baskimaan konflikti** joka tunnetaan myös nimellä Espanja–ETA-konflikti oli poliittinen ja aseellinen konflikti Espanjan ja Baskimaan kansallisen vapautusliikkeen (ETA) välillä vuosina 1959–2011. Baskimaan kansallinen vapautusliike oli ryhmä baskimaalaisia sosiaalisia ja poliittisia organisaatioita, jotka taistelivat Baskimaan itsenäisyyden puolesta Ranskasta ja Espanjasta. Liike rakentui ETA:n ympärille, ja se aloitti hyökkäyssarjan Espanjan hallintoa vastaan. Espanja, Ranska, Iso-Britannia ja Yhdysvallat ovat tunnustaneet ETA:n terroristijärjestöksi. Konflikti käytiin pääasiassa Espanjan maaperällä, mutta myös Ranskassa, jota ETA piti turvapaikkanaan. Baskimaan konflikti oli pisin konflikti modernissa Länsi-Euroopassa ja sitä sanotaakin Euroopan pisimmäksi sodaksi.

Konflikti oli sekä poliittinen että aseellinen. Espanjan hallitus ja lainvartijat ja Ranskan lainvartijat taistelivat ETA:a ja muita pieniä organisaatioita vastaan. Myös ETA:a vastaan taistelevia äärioikeistoja oli aktiivisena 1970- ja 1980-luvuilla. Vaikka keskustelu Baskimaan itsenäisyydestä alkoi 1900-luvulla, aseellinen konflikti alkoi vasta kun ETA oli perustettu. ETA:n perustamisen jälkeen konflikti vaati tuhansien hengen. Lisäksi monet lähtivät turvaan konfliktialueelta.

ETA ilmoitti 20. lokakuuta 2011 lopettavansa aseellisen toiminnan. Espanjan pääministeri José Luis Rodríguez Zapatero kuvasi tätä demokratian, lain ja järjen voittona.

## Lähteet
*

*

*

*

*

*

*

*

*

*

*

*
Beni (Kongon demokraattinen tasavalta)

**Beni** on Kongon demokraattisen tasavallan koillisosassa, Pohjois-Kivun maakunnassa sijaitseva kaupunki. Kaupungin pohjoispuolella sijaitsee Iturin sademetsä ja itäpuolella Virungan kansallispuisto, joka jatkuu Ugandan puolella Rwenzorivuorten kansallispuistona. Vuonna 2013 Benissä asui arviolta 231 952 ihmistä. Kaupunki jakautuu neljään hallinnolliseen osaan: Beniin, Bunguluun, Muhekeraan ja Ruwenzoriin.

Benissä on yhdeksän kylää: Baraka, Bandundu, Beni, Boma, Butembo, Likasi, Mwene-Ditu, Uvira ja Zongo.

Benissä sijaitsee Benin lentoasema ja Kongon kaksikielinen kristillinen yliopisto (UCBC).

## Ilmasto
Benin ilmasto kuuluu kuuman vyöhykkeen sademetsäilmastoon. Vuoden keskimääräinen sademäärä on 1582 mm ja keskilämpötila 23 °C.

## Historia
Vuonna 2001 toisen Kongon sodan (1998–2003) taistelut ulottuivat Beniin. Beniä hallitsi kapinallisryhmä "Kongolaisten kokous demokratian puolesta –Vapautusrintama" (RCD-K/ML). 

Vuonna 2007 pormestarina toimi Jules Mungwana Kasereka sen jälkeen, kun hänen edeltäjänsä Julien Kahongya valittiin Pohjois-Kivun maakuntajohtajaksi.

Lokakuun 2014 ja toukokuun 2016 välillä yli 500 ihmistä kuoli Ugandan kapinallisten hyökkäyksissä Benissä ja sen lähiseudulla.

Elokuussa 2016 Benissä tehtiin joukkosurma.

Vuonna 2016 pormestarina toimi Bwanakawa Nyonyi.

## Lähteet

## Aiheesta muualla
Ampumahiihdon Suomen-mestaruuskilpailut 2014

**Vuoden 2014 [[Ampumahiihdon Suomen-mestaruuskilpailut|ampumahiihdon Suomen-mestaruuskilpailut]]** järjestettiin Hämeenlinnan Ahvenistossa 28.–30.3.2014. Kilpailujen järjestävä seura oli Ahveniston Ampumahiihtäjät. Suomen-mestaruuksista kilpailtiin viesteissä, pikakilpailuissa ja yhteislähdöissä. Samalla kilpailtiin nuorten sarjojen SM-mitaleista.

## Miehet
### 3x7,0 km viesti
**Päivämäärä**: 28. maaliskuuta

### 10 km pikakilpailu
**Päivämäärä**: 29. maaliskuuta

### 12 km yhteislähtö
**Päivämäärä**: 30. maaliskuuta

## Naiset
### 3x6,0 km viesti
**Päivämäärä**: 28. maaliskuuta

### 7,0 km pikakilpailu
**Päivämäärä**: 29. maaliskuuta

### 10 km yhteislähtö
**Päivämäärä**: 30. maaliskuuta

## Mitalitaulukko

## Lähteet
* Kilpailunjärjestäjän sivusto 

### Viitteet
Carita Nyström

**Fanny Carita Kristina Nyström** (20. helmikuuta 1940 Vaasa – 12. lokakuuta 2019 Korsnäs) oli suomenruotsalainen kirjailija, toimittaja ja feministi. Hänen puolisonsa oli kirjailija Erik Ågren (1924–2008). 

Nyström opiskeli muun muassa ruotsinkielistä kirjallisuutta ja pohjoismaista filologiaa Helsingin yliopistossa ja suoritti filosofian kandidaatin tutkinnon 1968. Hän oli apulaisrehtori Folkets bildningsförbundissa 1974−1978 ja Vaasan läänin läänintaiteilija 1991−1993. 1970-luvulla hän oli aktiivinen feministinen keskustelija, erityisesti kirjallaan *Denna värld är vår! Handbok i systerskap* (1975, Birgitta Bouchtin kanssa). Hän toi feminismiä esiin edelleen myöhemmissä runokokoelmissaankin. Hän perusti kustannusyritys Hantverkin 1984 ja johti kirjoittajakursseja ruotsinkielisen Suomen alueella.

Nyström toimi 1970-luvulla marxilaisen feministiryhmän Marxist-Feministernan aktiivina. Yhdessä Birgitta Bouchtin kanssa he määrittivät analyysissaan ryhmän luonteen vallankumoukselliseksi, täydentäen marxilaisuutta ja marxilaisuuden sukupuolikäsitystä.  

## Teokset
* *Denna värld är vår! Handbok i systerskap*, 1975 (Birgitta Bouchtin kanssa)
* *Ur moderlivet: Dikter om havandeskap och samhälle*, 1978
* *Återväxt: Tankar kring reproduktion*, 1982
* *Två berättare: Olof Granholm och Erik Ågren*, 1984 (Anna-Lisa Sahlströmin ja Gösta Ågrenin kanssa)
* *Huset i rymden: Dikter*, 1984
* *Vargloven: Dikter*, 1989
* *Den förvandlade gatan: Roman*, 1991
* *Galningen i trädgården och andra berättelser*, 1996
* *Att öppna en bok: Essäer*, 1999
* *Brev från en by i Europa*, 2001
* *Sju berättelser från sextiotalet*, Nykarleby: Skrivor, 2009 .
* *Det börjar alltid med ett frö: trädgårdshistorier*, Vasa: Scriptum, 2013 .
* *Minnets labyrint: dikter*, Åbo: Sannsaga, 2016 .

## Lähteet
Nina Hemmingsson

**Nina Hemmingsson** (s. 30. marraskuuta 1971) on ruotsalainen sarjakuvapiirtäjä.

Hemmingsson on vahvasti satiirinen ja humoristinen piirtäjä, jonka aiheina ovat usein ihmissuhteet, yhteiskunnalliset normit ja sukupuoliroolit. 

Hemmingssonin ensimmäinen sarjakuva-albumi *Hjälp!: serier.* (yhteistyössä Sara Olaussonin kanssa) julkaistiin vuonna 2004. Hänen sarjakuviaan on julkaistu muun muassa sarjakuvalehdessä *[[Galago (sarjakuvalehti)|Galago]]* sekä sanoma- ja aikakauslehdissä, kuten *[[Aftonbladet]]* ja *Bang.* Vuonna 2007 Hemmingsson palkittiin ruotsalaisen sarjakuva-akatemian Adamson-patsaalla. 

Hemmingssonin sarjakuva-albumeista on suomennettu *Olen sinun tyttöystäväsi nyt* (ruotsiksi *Jag är din flickvän nu*), joka ilmestyi Sammakko-kustantamossa 2011. Suomalainen teatteriryhmä Blaue Frau käytti Nina Hemmingssonin ja toisen ruotsalaisen sarjakuvataiteilijan Liv Strömquistin teoksia esityksissään *Jag är din flickvän nu* (2008) ja *Mina vackra ögon* (2012).

Ruotsin kruununprinsessa Victorian häiden aikaan vuonna 2010 Hemmingsson teki *Aftonbladetille* satiirisen ja antirojalistisen sarjakuvan *Prinsessan och gemålen**.*

## Lähteet

## Aiheesta muualla
* Nina Hemmingsson Instagramissa
* Nina Hemmingssonin sarjakuvia
* Prinsen och Gemålen -sarjakuva
Gisella Grosz

**Gisella** (alkujaan *Gizella*) **Grosz** (26. marraskuuta 1875 Szilágysomlyó – 1942 Riian getto) oli unkarilainen pianisti.

Grosz syntyi juutalaiseen perheeseen nykyisen Romanian, silloisen Itävalta-Unkarin alueella. Hän opiskeli pianonsoittoa Unkarin kuninkaallisessa kansallismusiikkiakatemiassa István Thománin johdolla. Hän piti ensimmäiset konserttinsa vuonna 1897 Budapestissa ja sitten Leipzigissa sekä Berliinissä 1898–99. Vuodesta 1898 lähtien Grosz asui Berliinissä, jossa häntä opetti Teresa Carreño. 

1900-vuosikymmenen aikana Grosz esiintyi solistina Berliinin filharmonikkojen kanssa useaan otteeseen. Vuonna 1906 hän levytti yhtenä ensimmäisistä naispuolisista pianisteista Welte-Mignonille. Vuonna 1911 hän vetäytyi konserttiuraltaan samalla kun meni naimisiin musiikkikriitikko ja elämäkertakirjailija Adolf Weissmannin kanssa. Vetäytymisensä jälkeen Grosz kuitenkin yhä jatkoi uraansa musiikin parissa opettamalla pianonsoittoa. Grosz jäi leskeksi vuonna 1929. Tammikuussa 1942 hänet siirrettiin Latviaan Riikaan, jossa hän kuoli vielä saman vuoden aikana. 

Groszilla oli puolisonsa Weissmannin kanssa vuonna 1908 ennen avioitumista syntynyt tytär Ilse, josta myös tuli pianisti. Tytär kuoli Yhdysvalloissa vuonna 2000.
Marie Besnier Beauvalot

**Marie Besnier Beauvalot** (s. ) on ranskalainen Lactalis-meijerijätin perijätär ja miljardööri. 

Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 351. rikkaimmaksi ihmiseksi. Tuolloin hänen varallisuudekseen arvioitiin 5,4 miljardia dollaria. Hän peri isänsä Michel Besnierin (1928-2000) kuoltua noin 20,7 prosentin osuuden ranskalaisesta, maailmanjaaluisesti toimivasta Lactalis-konsernista. Vastaavan perintöosuuden sai myös hänen veljensä Jean-Michel Besnier (s. 1967/68, yhtymän hallituksen varapuheenjohtaja). Määräävän omistusosuuden sai sisaruksista Emmanuel Besnier (s. 1970), josta tuli Lactalis-yhtymän toimitusjohtaja.

Marien isoisä André Besnier oli perustanut meijeriyhtiön vuonna 1933. Nykyisen nimensä se otti vuonna 1999. Nykyään Lactalis-yhtymällä on 236 tuotantolaitosta maailmanlaajuisesti. Yhtymällä on 75&nbsp;000 työntekijää yhteensä 44 eri maassa. Se on maailman suurin meijerialan yritys sekä Euroopan suurin maidonkerääjä ja juustonvalmistaja. Tuotteista tunnetuimpia ovat ranskalainen briejuusto *President*, jota myydään yli 140 maassa ja joka tuottaa yhtiölle 1,8 miljardin euron liikevaihdon sekä *Galbani*, jota myydään yli 130 maahan (1,5 mrd. euron osuus liikevaihdosta).

## Lähteet
Gabriele von Lutzau

**Gabriele von Lutzau** (o.s. Dillmann; s. 15. elokuuta 1954 Wolfsburg, Länsi-Saksa) on saksalainen kuvanveistäjä ja entinen lentoemäntä. Hän oli vuonna 1977 lentoemäntänä Lufthansan lennolla 181, jonka Palestiinan vapautuksen kansanrintaman edustajat kaappasivat, ja häntä pidettiin matkustajien ja muun miehistön kanssa viisi päivää panttivankina, kunnes heidät vapautettiin Mogadishussa. Hänet tunnetaan panttivankitilanteessa osoittamansa rohkeuden vuoksi Mogadishun enkelinä (). Lennon 181 kaappauksen jälkeen hän lopetti työnsä lentoemäntänä ja ryhtyi kuvanveistäjäksi.

## Lennon 181 kaappaus

Gabriele Dillmann oli yksi lentoemännistä Lufthansan lennolla 181 Palma de Mallorcasta Frankfurtiin 13. lokakuuta 1977. Koneen kaappasi neljä palestiinalaisterroristia. Kone lensi Rooman, Larnakan, Bahrainin ja Dubain kautta Salalaan, jossa kapteeni ammuttiin. Perämiehen lentämänä lento jatkoi Mogadishuun, jonne se laskeutui aamuyöllä 17. lokakuuta. Paikalle lennätetyt länsisaksalaiset turvallisuusjoukot valtasivat koneen keskiyön jälkeen 18. lokakuuta. Dillmann rauhoitteli matkustajia kaappauksen aikana ja yritti neuvotella kaappaajien kanssa, ja lehdistö antoi hänelle lempinimen ”Mogadishun enkeli” (). Hän loukkaantui kaappauksessa lievästi, kun yksi terroristeista räjäytti käsikranaatin.

Kaappauksen jälkeen Dillmann lopetti työnsä lentoemäntänä ja meni naimisiin miesystävänsä, Lufthansan lentäjä Rüdiger von Lutzaun kanssa.

## Taiteilijana
Von Lutzau opiskeli taidetta Strasbourgin yliopistossa vuosina 1984–1995. Hän tekee puisia veistoksia käyttäen liekinheitintä. Hän on osallistunut taidenäyttelyihin muun muassa Berliinissä, Miamissa, Shanghaissa, Luxemburgissa ja New Yorkissa.

## Lähteet

## Aiheesta muualla

* Gabriele von Lutzaun kotisivu
Christel Sundqvist

**Christel Sundqvist** (s. 1970 Uusikaarlepyy) on suomalainen kirjailija.. Hän on kasvatustieteiden tohtori ja asuu Vaasassa, jossa hän opettaa Åbo Akademin erityisopettajakoulutuksessa. Sundqvistin esikoisteos on *Flickan i flaskan* (2009).

Sundqvistin sisar on kirjailija Ulrika Nielsen.

## Teokset
* *Flickan i flaskan*. S&S, 2009
* *Om något skulle hända*. S&S, 2011
* *Vonne och Marie*. S&S, 2016
 
## Lähteet

## Aiheesta muualla
*Teoksen ''Flickan i flaskan'' arvostelu Hufvudstadsbladetissa
Megan Keller

**Megan Keller** (s. 1. toukokuuta 1996 Farmington, Michigan) on yhdysvaltalainen jääkiekkoilija, joka pelaa puolustajana. Hän on voittanut olympialaisissa kaksi kultamitalia sekä MM-kilpailuissa neljä kultaa ja yhden hopean. Yliopistosarjoissa hän edusti Boston Collegea kausina 2014–2017 ja olympiavuoden vuoksi pitämänsä tauon jälkeen kaudella 2018–2019.

Keller on Yhdysvaltain maajoukkueessa voittanut olympiakultaa Pyeongchangissa 2018 ja Milano–Cortinassa 2026 sekä maailmanmestaruuden vuosina 2015, 2016, 2017 ja 2019. Vuoden 2021 MM-kilpailuissa hän saavutti hopeaa. Alle 18-vuotiaiden MM-kilpailuissa hän saavutti hopeaa Budapestissa 2014.

## Lähteet
Ranthamboren linnake

**Ranthamboren linnake** on Ranthamboren kansallispuistossa, Intian Rajasthanin osavaltiossa sijaitseva linnake. Unesco on valinnut Ranthamboren linnakkeen ja muut Rajasthanin kukkulalinnoitukset maailmanperintöluettelon kohteeksi vuonna 2013. Ranthamboren linnakkeen uskotaan rakennetun Chauhan-dynastian aikana 700-luvulla. Linnake toimi dynastian pääkaupunkina. Linnake onnistuttiin valloittamaan vasta mogulivaltakunnan aikana. Linnake levittäytyy neljän neliökilometrin alueelle ja siellä on useita rakennuksia, joista vain muutamat ovat säilyneet ajan saatossa käydyistä sodista.

## Lähteet
Maddie Rooney

**Maddie Rooney** (s. 7. heinäkuuta 1997 Duluth, Minnesota) on yhdysvaltalainen jääkiekkoilija, pelipaikaltaan maalivahti. Hän voitti olympiakultaa Pyeongchangissa 2018 Yhdysvaltain joukkueen ykkösmaalivahtina sekä maailmanmestaruuden kotikisoissaan 2017 ja Suomessa 2019. Pekingin talviolympialaisissa 2022 hän saavutti Yhdysvaltain joukkueessa hopeaa. Hän pelasi kausina 2015–2017 ja 2018–2020 Minnesota Duluthin yliopiston joukkueessa.

## Lähteet
Yvonne Lefébure

**Yvonne Lefébure** (29. kesäkuuta 1898 Ermont – 23. tammikuuta 1986 Pariisi) oli ranskalainen pianisti ja pianopedagogi. Hän opiskeli Alfred Cortot'n johdolla Pariisin konservatoriossa ja esiintyi sekä resitalistina että orkesterien kanssa. Hän esiintyi ensimmäistä kertaa Prades-festivaalilla vuonna 1950. 

Lefébure opetti eri opinahjoissa ja piti myös omalla festivaalillaan Saint-Germain-en-Layessa mestarikursseja. Hänen oppilaidensa joukossa olivat Dinu Lipatti, Samson François, Imogen Cooper, Janina Fialkowska, André Laplante, Branka Musulin, Catherine Collard, Michaël Levinas, Françoise Thinat, Jean-Marc Savelli, Évelyne Crochet, Hélène Boschi, Martin Hughes ja Avi Schönfeld. 

Lefébure meni vuonna 1947 naimisiin musiikintutkija Fred Goldbeckin kanssa.
Wivan Nygård-Fagerudd

**Wivan Nygård-Fagerudd** (s. 1964 Raippaluoto, Suomi) on suomenruotsalainen mezzosopraano, kulttuuritoimittaja ja yhteiskunta-aktivisti.

Wivan Nygård-Fagerudd vietti lapsuutensa Raippaluodon saaristokunnassa, joka myöhemmin on liitetty Mustasaareen. Hän on valmistunut Sibelius-Akatemian oopperaosastolta musiikin maisteriksi 1998.. Vuosina 1985-1991 hän työskenteli opintojen ohessa musiikkikriitikkona ja kulttuuritoimittajana Hufvudstadsbladetissa.

Wivan Nygård-Fagerudd kuului Radion kamarikuoroon 1987–1991 ja on laulanut useiden orkestereiden solistina.

Laulamisen ohella Nygård-Fagerudd on vuodesta lähtien 1997 toiminut ohjelmaesittelijänä ja kulttuuritoimittajana Ylen ruotsinkielisissä ohjelmissa ja myös tehnyt useita dokumenttiohjelmia. 

Eduskuntavaaleissa 2007 Nygård-Fagerudd sai 116 ääntä liian vähän tullakseen valituksi, ja hän on ensimmäinen RKP:n edustaja varalla Vaasan vaalipiirissä.

Nygård-Fagerudd oli Svenska kulturfondenin delegaation puheenjohtajana 2008-2014.

Nygård-Fageruddin puoliso on näyttelijä Johan Fagerudd.

## Oopperarooleja
* Dido – Purcell: Dido och Aeneas,
* Dorabella – Mozart: Così fan tutte,
* Suzuki – Puccini: Madama Butterfly,
* Cherubino – Mozart: Figaron häät,
* Orlovsky – Strauss: Lepakko,
* Jenny – Weill: Mahagonny
* Elisa – Ahlfors: *Huijattu onni*.

## Lähteet

## Aiheesta muualla